Document ID: /roh_data/filtered/fineweb-2-filterrobots_roh.jsonl.gz/8710

Sco quai che Biden ha ditg envers l'emettur da televisiun NBS vegnian ins a trametter in messadi a la Russia. Els hajan las abilitads da far quai, uschia Biden sin la dumonda pertge che la regneza americana n'haja fin ussa betg reagì sin las attatgas en connex cun il cumbat electoral american. L'emettur NBC rapporta entant ch'il servetsch secret american CIA planiseschia in'attatga da cyber cunter Moscau, quai sco repressalia.
La regenza dals Stadis Unids ha inculpà la regenza russa da vulair influenzar il cumbat electoral cun attatgas da cyber. Il minister da l'exteriur russ, Sergej Lawrow, ha taxà las renfatschas sco flattantas ed a medem temp rediculas.
RR novitads 08:00